CELEX: 32016D0170
Language: fi
Date: 2016-02-05 00:00:00
Title: Komission täytäntöönpanopäätös (EU) 2016/170, annettu 5 päivänä helmikuuta 2016, Suomessa käytettävien sianruhojen luokitusmenetelmien hyväksymisestä (tiedoksiannettu numerolla C(2016) 658)

9.2.2016   
            
            
               FI
            
            
               Euroopan unionin virallinen lehti
            
            
               L 32/163
            
         KOMISSION TÄYTÄNTÖÖNPANOPÄÄTÖS (EU) 2016/170,
   annettu 5 päivänä helmikuuta 2016,
   Suomessa käytettävien sianruhojen luokitusmenetelmien hyväksymisestä
   
      
         (tiedoksiannettu numerolla C(2016) 658)
      
   
   (Ainoastaan suomen- ja ruotsinkieliset tekstit ovat todistusvoimaisia)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 20 artiklan p alakohdan,
   sekä katsoo seuraavaa:
   
               (1)
            
            
               Asetuksen (EU) N:o 1308/2013 liitteessä IV olevan B jakson IV kohdan 1 alakohdassa säädetään, että sianruhojen luokitusta varten vähärasvaisen lihan osuus on arvioitava komission hyväksymillä luokitusmenetelmillä, joiden on oltava sianruhon yhden tai useamman anatomisen osan fyysiseen mittaukseen perustuvia tilastollisesti testattuja arviointimenetelmiä. Luokitusmenetelmät voidaan hyväksyä, jos arvioiden tilastolliselle virheelle määrätty enimmäispoikkeama ei ylity. Enimmäispoikkeama määritellään komission asetuksen (EY) N:o 1249/2008 (2) 23 artiklan 3 kohdassa.
            
         
               (2)
            
            
               Komission päätöksellä 96/550/EY (3) hyväksytään kolmen sianruhojen luokitusmenetelmän käyttö Suomessa.
            
         
               (3)
            
            
               Suomi on pyytänyt komissiota sallimaan ”Hennessy Grading Probe (HGP4)” -menetelmässä käytettävän vähärasvaisen lihan arviointikaavan korvaamisen uudella kaavalla sekä hyväksymään sianruhojen luokitukseen sen alueella uuden menetelmän, ”AutoFOM III”, joka korvaisi nykyisin käytetyn ”Autofom”-menetelmän. Suomi on esittänyt asetuksen (EY) N:o 1249/2008 23 artiklan 4 kohdassa säädetyssä pöytäkirjassa yksityiskohtaisen kuvauksen leikkuukokeesta ja ilmoittanut periaatteet, joihin uudet kaavat perustuvat, leikkuukokeen tulokset ja vähärasvaisen lihan osuuden määrittämisessä käytetyt kaavat. Suomi on myös pyytänyt komissiota jättämään ”intraskooppinen/optinen silavakiikari” -menetelmän pois tästä päätöksestä, sillä kyseistä menetelmää ei enää käytetä.
            
         
               (4)
            
            
               Pyyntöä arvioitaessa todettiin, että edellytykset kyseisten uusien kaavojen ja luokitusmenetelmän hyväksymiseksi täyttyvät. Sen vuoksi kyseiset kaavat ja luokitusmenetelmä olisi sallittava Suomessa.
            
         
               (5)
            
            
               Laitteiden tai luokitusmenetelmien muutoksia ei tulisi sallia, jollei niitä hyväksytä nimenomaisesti komission täytäntöönpanopäätöksellä.
            
         
               (6)
            
            
               Selkeyden ja oikeusvarmuuden vuoksi olisi annettava uusi päätös. Sen vuoksi päätös 96/550/EY olisi kumottava.
            
         
               (7)
            
            
               Uusien menetelmien ja uusien kaavojen käyttöönottoon liittyvien teknisten seikkojen vuoksi tällä päätöksellä hyväksyttyjä sianruhojen luokitusmenetelmiä olisi sovellettava 1 päivästä helmikuuta 2016 alkaen.
            
         
               (8)
            
            
               Tässä päätöksessä säädetyt toimenpiteet ovat maatalouden yhteisen markkinajärjestelyn komitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään seuraavien menetelmien käyttö sianruhojen luokitukseen Suomessa asetuksen (EU) N:o 1308/2013 liitteessä IV olevan B jakson IV kohdan 1 alakohdan mukaisesti:
   
               a)
            
            
               ”Hennessy Grading Probe 4 (HGP4)” -laite ja siihen liittyvät arviointimenetelmät, joista on yksityiskohtaiset tiedot liitteessä olevassa I osassa;
            
         
               b)
            
            
               ”AutoFom III” -laite ja siihen liittyvät arviointimenetelmät, joista on yksityiskohtaiset tiedot liitteessä olevassa II osassa.
            
         2 artikla
   Hyväksyttyjen laitteiden tai luokitusmenetelmien muutoksia ei sallita, jollei niitä hyväksytä nimenomaisesti komission päätöksellä.
   3 artikla
   Kumotaan päätös 96/550/EY.
   4 artikla
   Tätä päätöstä sovelletaan 1 päivästä helmikuuta 2016.
   5 artikla
   Tämä päätös on osoitettu Suomen tasavallalle.
   
      Tehty Brysselissä 5 päivänä helmikuuta 2016.
      
         
            Komission puolesta
         
         Phil HOGAN
         
            Komission jäsen
         
      
   
   
      (1)  EUVL L 347, 20.12.2013, s. 671.
   
      (2)  Komission asetus (EY) N:o 1249/2008, annettu 10 päivänä joulukuuta 2008, naudan-, sian- ja lampaanruhojen yhteisön luokitusasteikkojen soveltamista ja ruhojen hintaselvityksiä koskevista yksityiskohtaisista säännöistä (EUVL L 337, 16.12.2008, s. 3).
   
      (3)  Komission päätös 96/550/EY, tehty 5 päivänä syyskuuta 1996, Suomessa käytettävien sianruhojen luokitusmenetelmien hyväksymisestä (EYVL L 236, 18.9.1996, s. 47).
   
      LIITE
      
         SUOMESSA KÄYTETTÄVÄT SIANRUHOJEN LUOKITUSMENETELMÄT
      
      I OSA
      
         Hennessy Grading Probe 4 (HGP4)
      
      
               
                  1.
               
               
                  Tässä osassa vahvistettuja sääntöjä sovelletaan, kun sianruhot luokitellaan ”Hennessy Grading Probe 4 (HGP4)” -laitteella.
               
            
               
                  2.
               
               
                  ”Hennessy Grading Probe” -laitteessa on oltava halkaisijaltaan 5,95 millimetriä leveä anturi, jossa on vieressä 6,3-millimetrinen terä, joka sisältää valodiodin (Siemens LED tyyppiä LYU 260-EO sekä valoilmaisin tyyppiä 58 MR). Anturin toimintaetäisyyden on oltava 0–120 millimetriä.
               
            
               
                  3.
               
               
                  Ruhon vähärasvaisen lihan osuus lasketaan seuraavalla kaavalla:
                  Y = 67,091 – 0,566 × S1 – 0,381 × S2 + 0,078 × M
                  jossa:
                  
                              S1
                           
                           
                              :
                           
                           
                              selän nahanalaisen rasvan paksuus (kamara mukaan luettuna) millimetreinä mitattuna 8 senttimetrin päästä selän keskiviivasta viimeisen kylkiluun takaa (neljännentoista kylkiluun ja ensimmäisen lannenikaman välistä);
                           
                        
                              S2
                           
                           
                              :
                           
                           
                              selän nahanalaisen rasvan paksuus (kamara mukaan luettuna) millimetreinä mitattuna 6 senttimetrin päästä selän keskiviivasta kolmannen ja neljännen kylkiluun välistä;
                           
                        
                              M
                           
                           
                              :
                           
                           
                              lihaksen paksuus millimetreinä mitattuna 6 senttimetrin päästä selän keskiviivasta kolmannen ja neljännen kylkiluun välistä.
                           
                        
            
               
                  4.
               
               
                  Kaavaa sovelletaan 50–120 kilogramman painoisiin ruhoihin.
               
            II OSA
      
         AutoFOM III
      
      
               
                  1.
               
               
                  Tässä osassa vahvistettuja sääntöjä sovelletaan, kun sianruhot luokitellaan ”AutoFOM III” -laitteella (täysautomaattinen ruhojen ultraääniluokitus).
               
            
               
                  2.
               
               
                  Laitteessa on oltava 16 anturia, jotka on upotettu ruostumattomasta teräksestä valmistettuun kehikkoon. Tehtävät mittaukset sisältävät yleisen koon arvioinnin sekä kahdesta valitusta poikkileikkauskohdasta määritetyt ominaisuudet. Valittujen kahden poikkileikkauskohdan on oltava rasvan vähimmäispaksuuskohdasta kyljestä sekä kyljen ja kinkun leikkauspisteestä. Laite lähettää ääniaaltoja kudosten läpi. Luista, lihaksista ja rasvasta heijastuvat kaiut muunnetaan sisäosien kuvaksi. Kuvan perusteella laaditaan digitaalinen kuva ja analysoidaan tiedot.
               
            
               
                  3.
               
               
                  Ruhon vähärasvaisen lihan osuus lasketaan seuraavalla kaavalla:
                  Y = 63,2758 + 0,081174 × R2P1 – 1,11488 × R2P5 – 0,89933 × R2P10 + 0,057066 × R3P3 + 0,097869 × R3P5
                  jossa:
                  
                              R2P1
                           
                           
                              :
                           
                           
                              Nahan keskimääräinen paksuus.
                           
                        
                              R2P5
                           
                           
                              :
                           
                           
                              Nahka valitussa kohdassa P2 millimetreinä.
                           
                        
                              R2P10
                           
                           
                              :
                           
                           
                              Poikkileikkauskohdan rasvan vähimmäispaksuus millimetreinä.
                           
                        
                              R3P3
                           
                           
                              :
                           
                           
                              Liha mitattuna rasvan valitusta vähimmäispaksuuskohdasta millimetreinä.
                           
                        
                              R3P5
                           
                           
                              :
                           
                           
                              Lihan enimmäismäärä mitattuna millimetreinä.
                           
                        
            
               
                  4.
               
               
                  Kaavaa voidaan soveltaa ruhoihin, joiden paino on 50–120 kilogrammaa.